text: Advarsel: Campylobacter i chili og forårsløg
  29 december 2011 kl. 10.43
  Esbjerg-importør tilbagekalder forårsløg og røde chilier. Der er fundet Campylobacter i dem.
  Thailandia Import i Esbjerg tilbagekalder nu et parti forårsløg, der er importeret fra Thailand, og et parti røde chilier, der er importeret fra Vietnam.
  De er solgt over hele landet - hovedsageligt i orientalske butikker.
  Der er påvist Campylobacter i produkterne.
  Fødevarestyrelsen advarer:
  Da produkterne kan spises uden forudgående varmebehandling, er der risiko for at blive smittet med Campylobacter.
  Symptomerne på infektion er: Kvalme, mavesmerter, diarre, feber og opkast.
  Fødevarestyrelsen råder forbrugerne til at smide varerne ud eller leverer dem tilbage til butikken, hvor de er købt.
  